stanford-oval/wikipedia huggingface dataset:
ไคโอ มิจิรุ
เซเลอร์เนปจูน > บทขานชื่อ

อัศวินแห่งท้องทะเลลึก ผู้พิทักษ์ดาวเกตุ ดวงดาวแห่งมหาสมุทร เซเลอร์เนปจูน
เซเลอร์เนปจูน > ท่าแปลงร่าง

มนต์ดวงดาวแห่งเนปจูน จงสำแดงฤทธา ณ บัดนี้ (Neptune Planet Power Make Up)  มิจิรุจะใช้ลิปสติกแปลงร่าง ตวัดพลังงานสีเขียวน้ำทะเล ไปรอบๆ ตัวเธอ จากนั้นน้ำทะเลจะพุ่งขึ้นมาและแปลงร่างเป็น เซเลอร์เนปจูน ปรากฏในหนังสือการ์ตูนภาค 3 และอนิเมะภาค S
อำนาจศักดิ์สิทธิ์แห่งเนปจูน จงสำแดงฤทธา ณ บัดนี้ (Neptune Crystal Power Make Up) มิจิรุ จะใช้ เนปจูน คริสตัล เพื่อแปลงร่างเป็น ซุปเปอร์เซเลอร์เนปจูน ปรากฏในหนังสือการ์ตูนภาค 4-5
เซเลอร์เนปจูน > ท่าไม้ตาย

พลังคลื่นทะเลลึก (Deep Submerge) เป็นลูกบอลพลังงานสีเขียวน้ำทะเลรูปทรงดาวเคราะห์ที่มีวงแหวน เกิดจากการอัดแน่นด้วยน้ำทะเล ที่มีพลังมหาศาล ใช้โจมตีใส่ศัตรู ซึ่งเป็นพลังโจมตีหลักของ เนปจูน ปรากฏในหนังสือการ์ตูนภาค3, อนิเมะภาค S และคริสตัล ภาค 3
พลังพสุธากัมปนาท (World Shaking) เป็นท่าไม้ตายของยูเรนัส สามารถใช้ร่วมกับเนปจูนได้ ปรากฏในหนังสือการ์ตูนภาค 3
พลังกระจกใต้มหาสุทร (Submarine Reflection) เรียกลำแสงสีเขียวน้ำทะเลออกมาจากกระจกโจมตีศัตรู และสามารถใช้ค้นหาจุดอ่อนของศัตรูได้ด้วย ปรากฏในหนังสือการ์ตูนภาค 3, อนิเมะภาค S และคริสตัล ภาค 3
ซับมารีน ไวโอลิน ไทด์ (Submarine Violin Tide) เป็นการใช้ไวโอลินบรรเลงบทเพลง พร้อมกับปล่อยพลังคลื่นน้ำทะเลโจมตีใส่ศัตรูไปพร้อมๆกัน ปรากฏในหนังสือการ์ตูนภาค 5
กาแล็กติกา ไวโอลิน ไทด์ (Galactica Violin Tide) ใช้ไวโอลินบรรเลงบทเพลง พร้อมกับปล่อยพลังคลื่นน้ำทะเลโจมตีไปพร้อมๆกัน ในขณะที่ถูกควบคุมจากกำไลข้อมือของ เซเลอร์ กาแล็คเซีย เพื่อโจมตีใส่อีเทอร์นัล เซเลอร์มูน และเซเลอร์ชิบิมูน ปรากฏในหนังสือการ์ตูน ภาค 5
กาแล็กติกา แพลนเน็ต แอคแทค (Galactica Planet Attack) เป็นการรวมพลังของอัศวินเซเลอร์ทั้ง 8คน ในขณะที่ถูกควบคุมจากกำไลข้อมือของ เซเลอร์ กาแล็คเซีย เพื่อโจมตีใส่อีเทอร์นัล เซเลอร์มูน ปรากฏในหนังสือการ์ตูน ภาค 5
เซเลอร์เนปจูน > อาวุธประจำตัว

ดีพ อะควา มิเรอร์ (Deep Aqua Mirror) 1 ใน 3 เครื่องรางทาลิสแมน เป็นกระจกในตำนาน มีพลังในการสะท้อนร่างที่แท้จริงของศัตรู อีกทั้งยังสามารถใช้ส่องตรวจจับตำแหน่งทิศทางศัตรู และโจมตีใส่ศัตรูด้วยลำแสงสีเขียวน้ำทะเลได้อีกด้วย ในมังงะนั้น เหล่าอัศวินนอกระบบสุริยะล้วนแต่มีทาลิสตั้งแต่ปรากฏตัวอยู่แล้ว โดยเวลาปกติจะอยู่ในรูปกระจกมือรูปทรงแปลกตาที่เธอมักพกติดตัวตลอด ภายหลังเมื่อสิ้นสุดการต่อสู้กับ เดธบัสเตอร์ ใน ภาค S มิจิรุก็ได้ฝากกระจกนี้ไว้ที่จิบิอุซะ ก่อนจะจากไปพร้อมกับฮารุกะ เซ็ตสึนะ และ โฮตารุในร่างทารก แต่ในอนิเมะ ภาคS ช่วงแรก เซเลอร์เนปจูน กับ ยูเรนัสยังไม่มีทาลิสแมน และต้องไล่ค้นหาจาก ดวงใจบริสุทธิ์ของคนแต่ละคนไป จนท้ายที่สุดทั้งคู่ต่างพบว่า ทาลิสแมนที่ค้นหาจนแตกคอกับพวกเซเลอร์มูน สุดท้ายก็อยู่ในร่างของพวกเธอเอง(ตอนที่ 110)
เกร็ดข้อมูล

ชื่อของมิจิรุในภาษาอังกฤษคือ มิเชล (Michelle) ซึ่งเป็นการเล่นคำชื่อตัวสะกดภาษาอังกฤษ
| ด ค กอัศวินดารา เซเลอร์มูน โดย นาโอโกะ ทาเกอูจิ |
| --- | --- | --- |
| สื่อ |  รหัสลับ เซเลอร์วี  หนังสือการ์ตูน  อนิเมะ  ละครเวที  วิดีโอเกม  ละครโทรทัศน์  เพลง  เว็บอนิเมะ  |  |
| อะนิเมะ / มังงะ |  ภาคแรก / ดาร์กคิงด้อม  R / แบล็คมูน  S / ไม่รู้จบ  SuperS / ความฝัน  เซเลอร์มูน เซเลอร์สตาร์ส / Stars  เซเลอร์มูน คริสตัล  |  |
| ภาพยนตร์ |  เซเลอร์มูน R "สงครามปีศาจดอกไม้จากอวกาศ"  เมคอัพ! เซเลอร์เซนชิ  เซเลอร์มูน S "แผนยึดครองโลกของเจ้าหญิงหิมะ"  เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"  เซเลอร์มูน SuperS "ความรักครั้งแรกของอามิจัง"  พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่  พริตตี้ การ์เดี้ยน เซเลอร์ มูน คอสมอส เดอะ มูฟวี่  |  |
| ตัวละครจากเรื่องเซเลอร์มูน | ตัวละครจากเรื่องเซเลอร์มูน |  |
| อัศวินเซเลอร์ |  สึคิโนะ อุซางิ  ลูน่า  จิบะ มาโมรุ  อุซางิน้อย  มิซุโนะ อามิ  ฮิโนะ เร  คิโนะ มาโกโตะ  ไอโนะ มินาโกะ  เทนโอ ฮารุกะ  ไคโอ มิจิรุ  เมโอ เซ็ตสึนะ  โทโมเอะ โฮตารุ  เซเลอร์ควอเต็ท  เซเลอร์อาสทาเท  |  |
| ศัตรู |  อาณาจักรมืด  ต้นไม้แห่งโลกปีศาจ  เผ่าจันทร์เสี้ยวสีดำ  เดธบัสเตอร์  คณะละครสัตว์เดดมูน  ชาโดว์กาแล็กติก้า  ศัตรูในละครเวที  |  |
| ตัวละครสมทบ |  ราชินีเซเลนิตี้  ลูน่า, อัลเทมิส และไดอาน่า  เซเลอร์สตาร์ไลท์  เจ้าหญิงคาคิว  จิบิจิบิ  |  |
ปาน พึ่งสุจริต

| ปาน พึ่งสุจริตป> ช., ป.ม., ภ.ป.ร.5 |
| --- | --- |

รองโฆษกประจำสำนักนายกรัฐมนตรี
ดำรงตำแหน่ง 15 พฤษภาคม พ.ศ. 2543 – 17 กุมภาพันธ์ พ.ศ. 2544
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 21 พฤศจิกายน พ.ศ. 2489 จังหวัดอุตรดิตถ์
เสียชีวิต: 4 กรกฎาคม พ.ศ. 2557 (67 ปี) เขตบางคอแหลม กรุงเทพมหานคร
คู่สมรส: สาวิตรี พึ่งสุจริต

ปาน พึ่งสุจริต อดีตรองโฆษกประจำสำนักนายกรัฐมนตรี อดีตรองหัวหน้าพรรคเพื่อแผ่นดิน และอดีตรองเลขาธิการพรรคมาตุภูมิ
ประวัติ

ปาน พึ่งสุจริต เกิดเมื่อวันที่ 21 พฤศจิกายน พ.ศ. 2489 ที่ตำบลวังกะพี้ อำเภอเมืองอุตรดิตถ์ จังหวัดอุตรดิตถ์ เป็นบุตรของนายชั้น กับนางทองใบ พึ่งสุจริต สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ พิษณุโลก และปริญญานิติศาสตรบัณฑิต (น.บ.) จากมหาวิทยาลัยสุโขทัยธรรมาธิราช (มสธ.) และระดับปริญญาโท การศึกษามหาบัณฑิต (กศ.ม.) จากมหาวิทยาลัยศรีนครินทรวิโรฒ เมื่อปี พ.ศ. 2517
ครอบครัว

ด้านครอบครัวสมรสกับ นางสาวิตรี พึ่งสุจริต มีบุตร 3 คน ได้แก่ ร้อยตำรวจเอก ภูมินทร์ พึ่งสุจริต, ร้อยตำรวจโท ภูธร พึ่งสุจริต, นายวันเฉลิมฯ พึ่งสุจริต
ปาน พึ่งสุจริต ได้เสียชีวิตเมื่อวันที่ 4 กรกฎาคม พ.ศ. 2557
การทำงาน > งานด้านการศึกษา

ปาน พึ่งสุจริต เคยรับราชการเป็นอาจารย์ประจำสาขาประวัติศาสตร์ สังกัดมหาวิทยาลัยศรีนครินทรวิโรฒ พิษณุโลก ต่อมาจึงย้ายมาประจำที่มหาวิทยาลัยศรีนครินทรวิโรฒ (ประสานมิตร)
การทำงาน > งานการเมือง

ปาน พึ่งสุจริต ผันตัวเองจากงานการศึกษา มาดำรงตำแหน่งรองโฆษกประจำสำนักนายกรัฐมนตรี เมื่อปี พ.ศ. 2540 และในปี พ.ศ. 2543 และเป็นที่ปรึกษารัฐมนตรีช่วยว่าการกระทรวงมหาดไทย (วัฒนา อัศวเหม) ในปี พ.ศ. 2542
ต่อมาได้สมัครรับเลือกตั้งสมาชิกสภาผู้แทนราษฎร แบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคราษฎร แต่ไม่ได้รับเลือกตั้ง ต่อจากนั้นจึงได้เข้าร่วมงานกับพรรคเพื่อแผ่นดิน เป็นรองหัวหน้าพรรค และลงสมัครรับเลือกตั้งสมาชิกสภาผู้แทนราษฎร แบบสัดส่วน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือกตั้ง
ในการเลือกตั้ง พ.ศ. 2554 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคมาตุภูมิ แต่ไม่ได้รับเลือกตั้ง ต่อมาเขาได้รับแต่งตั้งเป็นรองเลขาธิการพรรคมาตุภูมิ มีบทบาทสำคัญหลายครั้ง เช่น การเป็นตัวแทนของพรรคมาตุภูมิในการประชุมจัดสรรตำแหน่งกรรมาธิการในสภาผู้แทนราษฎร
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2537 –  เหรียญรัตนาภรณ์ รัชกาลที่ 9 ชั้นที่ 5 (ภ.ป.ร.5)
หม่อมเจ้าลักษณากร เกษมสันต์

| หม่อมเจ้าลักษณากร เกษมสันต์ |
| --- | --- |

ประสูติ: 9 เมษายน พ.ศ. 2445
ชีพิตักษัย: 18 กุมภาพันธ์ พ.ศ. 2520 (74 ปี)
ชายา: หม่อมเจ้าศรีสอางค์นฤมล วรวรรณ
ราชสกุล: เกษมสันต์
ราชวงศ์: จักรี
พระบิดา: พระเจ้าบรมวงศ์เธอ กรมหลวงพรหมวรานุรักษ์
พระมารดา: หม่อมอั๋น เกษมสันต์ ณ อยุธยา
หม่อมเจ้าลักษณากร เกษมสันต์ (9 เมษายน พ.ศ. 2445 - 18 กุมภาพันธ์ พ.ศ. 2520) เป็นพระโอรสในพระเจ้าบรมวงศ์เธอ กรมหลวงพรหมวรานุรักษ์ และเป็นพระนัดดาในพระบาทสมเด็จพระจอมเกล้าเจ้าอยู่หัว
พระประวัติ

หม่อมเจ้าลักษณากร เกษมสันต์ ประสูติเมื่อ 9 เมษายน พ.ศ. 2445 จบชั้นมัธยม 8 จากโรงเรียนสวนกุหลาบวิทยาลัยในปี พ.ศ. 2461 ต่อมาในปี พ.ศ. 2463 ได้รับทุนไปศึกษาต่อที่ประเทศอังกฤษในพระอนุเคราะห์ของพระเจ้าบรมวงศ์เธอ กรมพระจันทบุรีนฤนาถ เสนาบดีกระทรวงการคลังและกระทรวงเกษตรพาณิชย์คมนาคม ณ มหาวิทยาลัยเคมบริดจ์ ในสาขาวิชาพฤกษอนุกรมวิธาน ได้มีโอกาสฝึกงานที่สวนพฤกษชาติคิว และฝึกงานกับศาสตราจารย์แห่งมหาวิทยาลัยอะเบอร์ดีน
หม่อมเจ้าลักษณากร เกษมสันต์ เริ่มรับราชการในปี พ.ศ. 2468 ในตำแหน่งผู้ช่วยเจ้ากรมกองตรวจพันธุ์รุกขชาติ กรมตรวจกสิกรรม กระทรวงเกษตรพาพิณชย์คมนาคม ได้ร่วมกับเจ้ากรม Dr. A.F.G. Kerr ออกสำรวจและเก็บตัวอย่างพรรณไม้ทั่วทุกภาคของประเทศ ได้พบพันธุ์ไม้ชนิดใหม่ และได้ช่วยจัดตั้งพิพิธภัณฑ์ไม้แห้ง ต่อมาได้รับแต่งตั้งเป็นนักพฤกษศาสตร์ ดำรงตำแหน่งหัวหน้าแผนกพฤกษศาสตร์ กรมเกษตรและการประมง กระทรวงเกษตราธิการ ต่อมาได้เลื่อนตำแหน่งเป็นหัวหน้ากองพืชพรรณ ผู้เชี่ยวชาญพิเศษ กรมเกษตร รองอธิบดีกรมกสิกรรม อธิบดีกรมกสิกรรม เป็นผู้เชี่ยวชาญประจำกระทรวง และผู้ตรวจราชการกระทรวงเกษตรจนครบเกษียณอายุราชการ
ภายหลังได้รับพระมหากรุณาธิคุณโปรดเกล้าแต่งตั้งให้เป็นราชบัณฑิตประเภทวิทยาศาสตร์ชีวภาพ สาขาเกษตรศาสตร์ เมื่อวันที่ 30 กันยายน พ.ศ. 2485 และได้รับเกียรติใช้พระนามตั้งชื่อพรรณไม้ ดอกหรีด, ลักษณา Gentiana hesseliana Hosseus var. lakshnakarae (Kerr) Toyok
หม่อมเจ้าลักษณากร เสกสมรสกับหม่อมเจ้าศรีสอางค์นฤมล วรวรรณ พระธิดาในพระเจ้าบรมวงศ์เธอ กรมพระนราธิปประพันธ์พงศ์ มีโอรส-ธิดา 3 ท่าน คือ
หม่อมราชวงศ์หญิงลักษณ์สอางค์ เกษมสันต์
หม่อมราชวงศ์ศรีลักษณ์ เกษมสันต์
หม่อมราชวงศ์หญิงนฤมล เกษมสันต์
หม่อมเจ้าลักษณากร สิ้นชีพิตักษัยเมื่อวันที่ 18 กุมภาพันธ์ พ.ศ. 2520 มีพิธีพระราชทานเพลิงศพเมื่อวันที่ 31 มีนาคม พ.ศ. 2520 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2504 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2502 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2500 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2498 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. ไม่ปรากฏ –  เหรียญจักรพรรดิมาลา (ร.จ.พ.)
อินทัช โฮลดิ้งส์

| --- | --- |

ประเภท: มหาชน  SET:INTUCH
ISIN: TH0201010Y13 
อุตสาหกรรม: เทคโนโลยี
ก่อนหน้า: ชินวัตร คอมพิวเตอร์ เซอร์วิส แอนด์ อินเวสต์เมนต์ (2526-44) ชิน คอร์ปอเรชัน (2544–57)
ก่อตั้ง: 21 มิถุนายน พ.ศ. 2526 (41 ปี)
ผู้ก่อตั้ง: ทักษิณ ชินวัตร
สำนักงานใหญ่: 349 อาคารเอสเจ อินฟินิท วัน บิสซิเนส คอมเพล็กซ์ ชั้น 29 ถนนวิภาวดีรังสิต แขวงจอมพล เขตจตุจักร กรุงเทพมหานคร
จำนวนที่ตั้ง: ประเทศไทย
บุคลากรหลัก: กานต์ ตระกูลฮุน  (ประธานกรรมการ)  บุญชัย ถิราติ (รองประธาน​กรรมการ)  คิมห์ สิริทวีชัย  (กรรมการอำนวยการ)   เมโธ เปี่ยมทิพย์มนัส  (หัวหน้าสายงานการเงินและบัญชี​)  
รายได้: 61 ล้านบาท  (2565)
รายได้สุทธิ: 10,533 ล้านบาท (2565)
สินทรัพย์: 43,041 ล้านบาท (2565)
เจ้าของ: กัลฟ์ เอ็นเนอร์จี ดีเวลลอปเมนท์
บริษัทในเครือ: แอดวานซ์ อินโฟร์ เซอร์วิส   ไทยคม  
เว็บไซต์: www.intouchcompany.com
บริษัท อินทัช โฮลดิ้งส์ จำกัด (มหาชน) เป็นบริษัทโฮลดิ้งสัญชาติไทย ก่อตั้งเมื่อปี พ.ศ. 2526  ในชื่อ ชินวัตร คอมพิวเตอร์ เซอร์วิส แอนด์ อินเวสต์เมนต์ ต่อมาบริษัทฯ จดทะเบียนแปลงสภาพเป็นบริษัทมหาชนเมื่อวันที่ 13 พฤศจิกายน พ.ศ. 2535 ในชื่อใหม่ชื่อว่า บริษัท ชินวัตร คอมพิวเตอร์ เซอร์วิส แอนด์ อินเวสต์เมนต์ จำกัด (มหาชน) ก่อนที่ในวันที่ 13 พฤษภาคม พ.ศ. 2544 จะเปลี่ยนไปใช้ชื่อ ชิน คอร์ปอเรชั่น  และเปลี่ยนมาใช้ชื่อปัจจุบันในวันที่ 31 มีนาคม พ.ศ. 2557 ในชื่อใหม่ บริษัท อินทัช โฮลดิ้งส์ จำกัด (มหาชน) บริษัทได้เข้าจดทะเบียนและซื้อขายในตลาดหลักทรัพย์เมื่อ 30 สิงหาคม พ.ศ. 2533
บริษัทมีรายได้หลักจากการกำกับธุรกิจในเครือและค่าเช่าอสังหาริมทรัพย์ โดยได้แบ่งสายธุรกิจออกเป็นสามสาย คือ สายธุรกิจโทรคมนาคมไร้สาย, สายธุรกิจเทคโนโลยีสารสนเทศ และ สายธุรกิจอื่นๆ
ในปี พ.ศ. 2547 ตระกูลชินวัตรทำการขายหุ้นที่ถือครองทั้งหมดในบริษัทนี้ให้แก่เทมาเส็กโฮลดิงส์ของรัฐบาลสิงคโปร์ ซึ่งเป็นการซื้อขายหุ้นที่มีมูลค่ารวมสูงสุดในประวัติศาสตร์ของตลาดหลักทรัพย์แห่งประเทศไทย อย่างไรก็ตามตั้งแต่ปี พ.ศ. 2554 เทมาเส็กโฮลดิงส์ทยอยตัดขายหุ้นอินทัชอย่างต่อเนื่อง ท้ายที่สุดในเดือนสิงหาคม พ.ศ. 2559 เทมาเส็กก็ตัดขายหุ้นอินทัชก้อนสุดท้าย 21% ให้แก่สิงเทล ซึ่งเป็นบริษัทลูกของตัวเอง
ในปี พ.ศ. 2563 บมจ.กัลฟ์ เอ็นเนอร์จี ดีเวลลอปเมนท์ เริ่มเข้ามาถือหุ้นอินทัช และเริ่มกระบวนการเสนอซื้อหุ้นอินทัชจากผู้ถือหุ้นรายอื่นอย่างต่อเนื่อง แต่ในส่วนสิงเทลปฏิเสธการขายหุ้นของตนให้แก่กัลฟ์ และแล้วในเดือนสิงหาคม พ.ศ. 2564 กัลฟ์ก็ขึ้นเป็นผู้ถือหุ้นรายใหญ่อันดับหนึ่งในอินทัชแทนที่สิงเทล ด้วยสัดส่วน 42.25%
ในเดือนกรกฎาคม พ.ศ. 2567 คณะกรรมการ บมจ.อินทัชฯ และ บมจ. กัลฟ์ฯ ประกาศควบรวมกิจการทั้งสองบริษัท โดยจะมีการจัดตั้งบริษัทใหม่ในไตรมาส 2 พ.ศ. 2567
อุลตร้าแมนทีก้า

| อุลตร้าแมนทีก้า |
| --- | --- |
สร้างโดย: สึบุราย่าโปรดักชั่น
แสดงนำ: นากาโนะ ฮิโรชิ ทาคามิ โยชิโมโตะ
ประเทศแหล่งกำเนิด: ญี่ปุ่น
จำนวนตอน: 52 ตอน
การผลิต
ความยาวตอน: ตอนละ 30 นาที
ออกอากาศ
เครือข่าย: TBS
ออกอากาศ: 7 กันยายน พ.ศ. 2539 – 30 สิงหาคม พ.ศ. 2540
อุลตร้าแมนทีก้า (ญี่ปุ่น: ウルトラマンティガ; โรมาจิ: Urutoraman Tiga) เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 7 กันยายน ค.ศ. 1996 จนถึงวันที่ 30 สิงหาคม ค.ศ. 1997 มีจำนวนตอนทั้งหมด 52 ตอน
ประวัติ

อุลตร้าแมนทีก้า เป็นผลงานครบรอบ 30 ปีของซีรีส์อุลตร้าแมน และเป็นผลงานทีวีซีรีส์ที่กลับมาออกอากาศอีกครั้งนับจาก อุลตร้าแมน 80 ที่สิ้นสุดออกอากาศเป็นระยะเวลาถึง 16 ปี โดยซีรีส์นี้ถือเป็นการปฏิวัติ และ ปลุกกระแสอุลตร้าแมนที่เงียบเหงาในญี่ปุ่นได้เป็นอย่างดี จนกระทั่งกลับมาเป็นที่นิยม รวมทั้งเป็นหนึ่งในซีรีส์แรกที่เปิดศักราชยุคเฮย์เซย์อีกด้วย ซีรีส์อุลตร้าแมนทีก้านับว่าเป็นการบุกเบิกยุคใหม่อีกยุคของอุลตร้าแมน โดยอุลตร้าแมนทีก้าเป็นอุลตร้าแมนตัวเอกคนแรกที่มีสีอื่นนอกจากสีแดงและเงินบนร่างกาย และเป็นอุลตร้าแมนที่สามารถเปลี่ยนร่างได้เป็นคนแรกอีกด้วย ที่สำคัญยังเป็นการตัดจากการยึดติดเนื้อหาเดิม ๆ ของซีรีส์ที่ผ่านมา โดยไม่ได้กล่าวถึงเนบิวล่า M78 ที่อยู่ในเนื้อหาหลักแบบอุลตร้าแมนยุคแรก
เนื้อเรื่อง

ในช่วงปี 2007 - 2010 ดาวโลกเริ่มถูกรุกรานโดยเหล่าสัตว์ประหลาด และมนุษย์ต่างดาวทั้งหลาย เพื่อรับมือกับเหตุการณ์นั้น องค์กร TPC จึงได้ก่อตั้งขึ้นพร้อม ๆ กับการจัดตั้งหน่วย GUTS เพื่อปกป้องสันติสุขของมนุษยชาติ ต่อมาได้มีการค้นพบไทม์แคปซูลที่มีข้อความเตือนถึงอันตรายที่กำลังคืบคลานเข้ามา ความหวังเดียวที่จะรอดพ้นจากภัยพิบัติครั้งนี้ คือตามหาพีระมิดสีทอง ซึ่งมีรูปปั้นหินของมนุษย์ยักษ์ ผู้พิทักษ์โลกและต่อสู้กับความมืดเมื่อ 30 ล้านปีก่อนสถิตย์อยู่ภายในอยู่ด้วยกัน 3 ตน ขณะเดียวกันสัตว์ประหลาด กอลซ่า พร้อมด้วย เมลบา ก็ปรากฏตัวขึ้นและมุ่งหน้ามายังพีระมิดสีทอง พวกมันทำลายรูปปั้นมนุษย์ยักษ์จนเหลือเพียงตนสุดท้าย ทันใดนั้น เจ้าหน้าที่ มาโดกะ ไดโกะ ผู้ได้รับเลือกให้เป็นผู้สืบทอดแสงสว่าง ได้กลายเป็นแสงพุ่งตรงไปยังรูปปั้นมนุษย์ยักษ์ ทันใดนั้นรูปปั้นก็ขยับและปรากฏสีสันขึ้นมา นักรบแห่งแสง อุลตร้าแมนทีก้า คืนชีพแล้ว
อุลตร้าแมนทีก้า > ประวัติที่มา

มนุษย์ยักษ์แห่งแสงจากอดีตกาล 30 ล้านปีก่อน ผู้ขจัดความมืดมิดและนำมาซึ่งสันติสุขของโลก ก่อนหน้านั้นทีก้าเป็นมนุษย์ยักษ์ฝ่ายมืดที่ทรงพลังที่สุด แต่หลังจากได้สัมผัสจิตใจอันบริสุทธิ์จากยูซาเร ทีก้าก็สำนึกได้ถึงความถูกต้อง และหันเข้าสู่วิถีแห่งแสงสว่าง กลายเป็นผู้พิทักษ์ไปในที่สุด ทิ้งอดีตอันดำมืดของตนไว้เบื้องหลัง ภายหลังจากที่โลกพ้นภัย ทีก้าก็ได้หลับไหลในสภาพรูปปั้นหิน สถิตย์ในพีระมิดสีทองพร้อมกับพวกพ้องมนุษย์ยักษ์อีก 2 ตน เพื่อรอวันที่ผู้สืบทอดอันชอบธรรม เข้ามาค้นพบ และใช้พลังนี้ไปในทางที่ถูกต้อง แต่ทว่าโกลซ่าและเมลบ้าได้เข้ามาบุกรุกและได้ทำลายรูปปั้นมนุษย์ยักษ์อีก 2 ตน เหลือเพียงทีก้า กระทั่งไดโกะได้กลายเป็นผู้สืบทอดแสงสว่าง และรวมร่างกับทีก้าในที่สุด
อนึ่ง ชื่อทีก้ามีที่มาจากภาษามาเลเซียและภาษาอินโดนีเซีย แปลว่า 3
อุลตร้าแมนทีก้า > ข้อมูลจำเพาะ

| ชื่อร่าง | ส่วนสูง | น้ำหนัก | ความเร็วการบินสูงสุด | วิ่งสูงสุด | ความเร็วจากใต้น้ำ | ความเร็วในการดำใต้ดิน | พลังกระโดดสูงสุด | แรงยึดเกาะ |
| --- | --- | --- | --- | --- | --- | --- | --- | --- |
| มัลติไทป์ | ไมโคร - 53 เมตร | 0 - 44,000 ตัน | 5 แรงมัค  | 1.5 แรงมัค | 1.5 แรงมัค | 1.5 แรงมัค | 800 เมตร  | 50,000 ตัน |
| สกายไทป์ | ไมโคร - 53 เมตร | 0 - 44,000 ตัน | 7 แรงมัค | 2 แรงมัค | 1 แรงมัค | 1 แรงมัค | 1000 เมตร | 30,000 ตัน |
| พาวเวอร์ไทป์ | ไมโคร - 53 เมตร | 0 - 44,000 ตัน | 3 แรงมัค  | 1 แรงมัค | 1 แรงมัค | 1 แรงมัค | 500 เมตร | 70,000 ตัน |
| กลิตเตอร์ทีก้า | 120 เมตร  | 1 แสนตัน  | 10 แรงมัค | 5 แรงมัค | 5 แรงมัค | 5 แรงมัค | 1500 เมตร | 1 แสนตัน |
| กลิตเตอร์เวอร์ชัน | 53 เมตร | 44,000 ตัน | 5 แรงมัค | - | - | - | - | - |
| ทีก้าดาร์ค | 53 เมตร | 44,000 ตัน | 2.5 แรงมัค | ความเร็ว 900 กม. | ความเร็ว 900 กม. | ความเร็ว 800 กม. | 400 เมตร | 30,000 ตัน |
| ทีก้าทอร์นาโด | 53 เมตร | 44,000 ตัน | 3 แรงมัค | 1 แรงมัค | 1 แรงมัค | ความเร็ว 900 กม. | 450 เมตร | 60,000 ตัน |
| ทีก้าบลาสต์ | 53 เมตร | 44,000 ตัน | 7 แรงมัค | 1.5 แรงมัค | 1 แรงมัค | 1 แรงมัค | 900 เมตร | 25,000 ตัน |
GUTS

GUTS มีชื่อเต็มว่า Global Unlimited Task Squad เป็นทีมผู้ชำนาญการรับมือกับปรากฏการณ์เหนือธรรมชาติ ก่อตั้งโดย สหพันธ์สันติภาพโลก TPC  แต่หลังจากมีการบุกโจมตีจากสัตว์ประหลาดและมนุษย์ต่างดาวมากขึ้น ทีมนี้จึงกลายเป็นหน่วยป้องกันการรุกรานจากสัตว์ประหลาดโดยเฉพาะ อีกทั้งคิดค้นและผลิตอาวุธยุทโธปกรณ์เพิ่มขึ้นให้มีกำลังรบที่เข้มแข็งกว่าเดิม
สหพันธ์สันติภาพโลก TPC

สหหันธ์สันติภาพโลก (地球平和連合) หรือ TPC มีชื่อเต็มว่า Terrestrial Peaceable Consortium เป็นองค์กรที่เกิดจากความร่วมมือของสหประชาชาติ มีหน้าที่ดูแลความสงบสุขของมนุษยชาติ มีอยู่หลายสาขาทั่วโลก
การออกอากาศ

อุลตร้าแมนทีก้า ออกอากาศทุกวันเสาร์ เวลา 18:00 - 18:30 ออกอากาศครั้งแรกเมื่อวันที่ 7 กันยายน ค.ศ. 1996 จนถึงวันที่ 30 สิงหาคม ค.ศ. 1997 ออกอากาศทางสถานีโทรทัศน์ ทีบีเอส ในประเทศญี่ปุ่น
ในประเทศไทยเคยออกอากาศทางสถานีโทรทัศน์ไทยทีวีสีช่อง 3 ออกอากาศเมื่อช่วงปี พ.ศ. 2543 ทุกเช้าวันจันทร์ ถึง วันศุกร์เวลา 6:30 - 7:00 น. โดยใช้ชื่อเรื่องว่า ยอดมนุษย์ 3 พลัง ตามชื่อที่ปรากฏในรายชื่อรายการของช่อง ซึ่งในเรื่องที่ออกอากาศยังเรียกว่า อุลตร้าแมนทีก้า เหมือนเดิม และเคยถูกวางจำหน่ายในรูปแบบวีซีดีโดยบริษัท APS เมื่อช่วงปี พ.ศ. 2546 โดยผู้ที่ถือลิขสิทธิ์ในช่วงเวลานั้นคือ บริษัท โพรลิงก์ จำกัด อย่างไรก็ตาม ดรีม เอกซ์เพรส DEX เป็นผู้ถือลิขสิทธิ์ซีรีส์อุลตร้าแมนปัจจุบัน โดยได้พากย์ภาคหนังโรงและตอนพิเศษ และได้นำอุลตร้าแมนทีก้าฉบับทีวีซีรีส์กลับมาพากย์ไทยใหม่อีกครั้ง ออกอากาศทางสถานีโทรทัศน์ติจิทัลช่อง เอ็มคอตแฟมิลี หมายเลข 14 ออกอากาศครั้งแรกเมื่อวันที่ 8 กุมภาพันธ์ พ.ศ. 2561 ฉายจนถึงเดือนสิงหาคมปีเดียวกัน ออกอากาศทุกวันพฤหัสบดี และ วันศุกร์ เวลา 19.30 - 20.00 น. ออกอากาศซ้ำอีกครั้ง ทุกวันจันทร์ และ วันอังคาร เวลา 7.00 - 7.30 น. แต่อย่างไรก็ตามทีวีซีรีส์ที่พากย์ใหม่นั้นไม่ได้มีการถูกนำผลิตซ้ำทางรูปแบบสื่ออื่นแต่อย่างใด
โจมอ

จักรพรรดิของรัฐวุยก๊กระหว่าง ค.ศ. 254 ถึง ค.ศ. 260
โจมอ (ค.ศ. 241 - 2 มิถุนายน ค.ศ. 260) มีชื่อในภาษาจีนกลางว่า เฉา เหมา (จีน: 曹髦; พินอิน: Cáo Máo; การออกเสียงไฟล์:Cao Mao.ogg) ชื่อรอง เยี่ยนชื่อ  (จีน: 彥士; พินอิน: Yànshì) เป็นจักพรรดิลำดับที่ 4 ของรัฐวุยก๊กในยุคสามก๊กของจีน โจมอเป็นพระนัดดา (หลานชาย) ของโจผีจักรพรรดิลำดับแรกของวุยก๊ก โจมอเป็นผู้ทรงเฉลียดฉลาดและขยันเล่าเรียน พระองค์พยายามชิงอำนาจรัฐคืนจากสุมาเจียวซึ่งเป็นผู้สำเร็จราชการแทนพระองค์หลายครั้งแต่ล้มเหลว พระองค์ถูกปลงพระชนม์ระหว่างทรงพยายามก่อรัฐประหารต่อสุมาเจียว
ภูมิหลังครอบครัวและการขึ้นครองราชย์

โจมอเป็นพระโอรสของเฉา หลิน (曹霖) อ๋องแห่งตองไฮ (東海王 ตงไห่หวาง) พระโอรสของโจผี ในปี ค.ศ. 244 ขณะมีพระชนมายุ 3 พรรษา ตามกฎหมายของวุยก๊กแล้วพระโอรสของอ๋อง (นอกเหนือจากพระโอรสองค์โตที่เกิดกับพระชายา ซึ่งตามธรรมเนียมกำหนดให้เป็นทายาทของอ๋อง) จะได้รับการแต่งตั้งให้มีบรรดาศักดิ์ก๋ง (公 กง) โจมอได้รับบรรดาศักดิ์เป็น "เกากุ้ยเซียงกง" (高貴鄉公) เฉา หลินสิ้นพระชนม์ในปี ค.ศ. 249 ขณะโจมอมีพระชนมายุ 8 พรรษา พระเชษฐาของโจมอคือเฉา ฉี่ (曹啟) ได้สืบทอดบรรดาศักดิ์อ๋องแห่งตองไฮสืบจากพระบิดา
ในช่วงเวลานั้นอำนาจรัฐอยู่ใต้การควบคุมของตระกูลสุมาหลังจากที่สุมาอี้ได้ยึดอำนาจจากโจซองผู้สำเร็จราชการแทนพระองค์ในปี ค.ศ. 249 หลังสุมาอี้เสียชีวิตในปี ค.ศ. 251  ตระกูลสุมาได้รับการนำโดยสุมาสูบุตรชายคนโตของสุมาอี้ ในปี ค.ศ. 254 สุมาสูกล่าวหาเตียวอิบซึ่งพระสัสสุระ (พ่อตา) ของโจฮอง รวมถึงพรรคพวกของเตียวอิบคือลิฮองและแฮเฮาเหียนในข้อหากบฏ สุมาสูสั่งให้ประหารชีวิตทั้งสามรวมถึงครอบครัว ในปีถัดมาโจฮองทรงพระดำริจะก่อรัฐประหารเพื่อยึดอำนาจตระกูลสุมา สุมาสูทราบความจึงปลดพระองค์ออกจากการเป็นจักพรรดิ
เวลานั้นเองกวยทายเฮาผู้เป็นพระมารดาเลี้ยงของโจฮองพยายามอีกครั้งที่จะรักษาพระราขอำนาจของราชตระกูลโจโดยนำพระองค์ไปมีส่วนร่วมในกระบวนการเลือกจักรพรรดิองค์ถัดไป สุมาสูทูลกวยทายเฮาว่าตนต้องการจะตั้งให้โจกี๋ (曹據 เฉา จฺวี้) ผู้เป็นอ๋องแห่งแพเสีย (彭城王 เผิงเฉิงหวาง) และเป็นพระอนุชาของโจผีให้เป็นจักรพรรดิองค์ใหม่ กวยทายเฮาทรงพยายามโน้มน้าวสุมาสูว่าการสืบราชบัลลังก์ดังกล่าวไม่เหมาะสม เพราะโจกี๋เป็นพระปิตุลา (อา) ของโจยอย (จักรพรรดิลำดับที่ 2 ของวุยก๊ก) ผู้เป็นพระสวามีของพระองค์ การสืบราชบัลลังก์เช่นนี้จะทำให้โจยอยไม่มีทายาท สุมาสูจึงจำต้องยอมเห็นด้วยกับข้อเสนอของกวยทายเฮาที่จะให้โจมอเปนจักรพรรดิ (เวลานั้นโจมอแม้ยังทรงพระเยาว์เพียง 13 พรรษา แต่ก็ทรงมีชื่อเสียงในเรื่องสติปัญญา และกวยทายเฮาก็อาจทรงเชื่อว่าโจมอเป็นเจ้าชายเพียงพระองค์เดียวที่มีโอกาสจะโต้กลับตระกูลสุมาได้) เมื่อสุมาสูทูลถามกวยทายเฮาถึงเรื่องพระราชลัญจกร กวยทายเฮาก็ทรงให้เหตุผลและปฏิเสธอย่างสุภาพ ด้วยเหตุผลที่ว่าพระองค์ทรงเคยพบกับโจมอมาก่อนและมีพระประสงค์จะถวายพระราชลัญจกรแก่โจมอด้วยพระองค์เอง เมื่อโจมอเสด็จมานครหลวง พระองค์ปฏิบัติตนตามธรรมเนียมในฐานะก๋งมากกว่าในฐานะจักรพรรดิจนกว่าพระองค์จะขึ้นเสวยราชย์ พระจริยวัตรนี้ทำให้พระองค์ได้รับการสนับสนุนและการสรรเสริญว่าเป็นจักรพรรดิหนุ่มผู้ถ่อมตน
รัชสมัย

ดูเพิ่ม: กบฏสามครั้งในฉิวฉุน
ในปี ค.ศ. 255 ขุนพลบู๊ขิวเขียมและบุนขิมเริ่มก่อกบฏต่อตระกูลสุมาในฉิวฉุน แต่ถูกทัพของสุมาสูปราบลงอยู่รวดเร็ว บู๊ขิวเขียมและครอบครัวถูกสังหาร บุนขิมและบุตรชายคือบุนเอ๋งและบุนเฮา (文虎 เหวิน หู่) หนีไปเข้าด้วยง่อก๊กที่เป็นรัฐอริของวุยก๊ก สุมาสูเสียชีวิตด้วยอาการป่วยหลังจากกบฏถูกปราบปรามไม่นาน หลังการเสียชีวิตของสุมาสู โจมอซึ่งขณะนั้นมีพระชนมายุ 14 พรรษาทรงพยายามอีกครั้งที่จะยึดพระราชอำนาจคืนมา พระองค์ออกพระราชโองการให้สุมาเจียวที่เป็นผู้สืบทอดอำนาจของสุมาสูให้ยังคงอยู่ที่ฮูโต๋ โดยให้เหตุผลว่าสถานการณ์ในฉิวฉุนยังไม่สงบโดยสมบูรณ์ พระองค์ยังทรงเรียกตัวเปาต้านที่เป็นผู้ช่วยของสุมาสูกลับมายังราชสำนักพร้อมกับกำลังพล อย่างไรก็ตาม สุมาเจียวทำตามคำแนะนำของเปาต้านและจงโฮย คือเพิกเฉยต่อพระราชโองการและยกทัพกลับมานครหลวงลกเอี๋ยง และยังคงกุมอำนาจในราชสำนักต่อไป
อีกไม่กี่ปีต่อมา โจมอทรงค่อย ๆ รวมกลุ่มผู้คนรอบพระองค์ ได้แก่ สุมาปองลูกพี่ลูกน้องของสุมาเจียว, อองซิม, โปยสิว และจงโฮย ทุกคนเป็นผู้มีชื่อเสียงในด้านความสามารถทางวรรณกรรม คนเหล่านี้เป็นผู้สนับสนุนตระกูลสุมา แต่อาจได้ประโยชน์บางอย่างหากแสดงความภักดีต่อโจมอ พระองค์ทรงทำเช่นนี้ด้วยหวังว่าจะลดความระแวงของสุมาเจียวที่มีต่อพระองค์ ขณะเดียวกันก็ได้รับการสนับสนุนจากคนเหล่านี้ด้วย พระองค์มักจะทรงจัดงานพบปะกับคนเหล่านี้เพื่อสนทนาในเรื่องวรรณกรรม นอกจากนี้พระองค์ยังพระราชทานรถสองล้อเคลื่อนที่เร็วและราชองครักษ์ 5 นายสำหรับคุ้มกันให้กับสุมาปอง เพราะสุมาปองอาศัยอยู่ห่างไกลจากพระราชวังมากกว่าคนอื่น ๆ
ราวปี ค.ศ. 257 จูกัดเอี๋ยนผู้ขึ้นเป็นแม่ทัพในฉิวฉุนแทนที่บู๊ขิวเขียม ได้เริ่มก่อกบฏต่อสุมาเจียว โดยได้รับการสนับสนุนจากง่อก๊กที่เป็นรัฐอริของวุยก๊ก สุมาเจียวนำทัพไปปราบกบฏด้วยตนเองและล้อมกบฏไว้ได้ในป้อมในช่วงต้นปี ค.ศ. 28 เกิดความขัดแย้งภายในฉิวฉุนขึ้นระหว่างจูกัดเอี๋ยนและบุนขิม (ซึ่งร่วมอยู่ในกองกำลังของง่อก๊กที่ยกมาเพื่อสนับสนุนการก่อกบฏ) ซึ่งจบลงด้วยการเสียชีวิตของบุนขิมด้วยฝีมือของจูกัดเอี๋ยน และการแปรพักตร์ของบุตรชายทั้งสองของบุนขิมไปเข้าด้วยสุมาเจียว ในที่สุดฉิวฉุนก็ถูกทัพสุมาเจียวตีแตกและกบฏถูกปราบปราม ใน ค.ศ. 259 โจมาทรงได้รับรายงานการพบมังกรเหลือง (เป็นนิมิตมงคล) ในสระน้ำสองแห่ง พระองค์ทรงให้ความเห็นว่าแท้จริงแล้วเป็นนิมิตอัปมงคลต่างหาก และทรงพระราชนิพนธ์กวีนิพนธ์ชื่อ เฉียนหลงชือ (濳龍詩; แปลว่า "กวีนิพนธ์เรื่องมังกรซ่อนกาย") ความว่า:
กวีนิพนธ์นี้ทำให้สุมาเจียวไม่พอใจอย่างมาก และเพ่งเล็งการกระทำหลังจากนั้นของโจมอมากยิ่งขึ้น ในปี ค.ศ. 258 ภายใต้แรงกดดันจากสุมาเจียว โจมอจึงทรงออกพระราชโองการพระราชทานเครื่องยศเก้าประการแก่สุมาเจียว แต่สุมาเจียวปฏิเสธ
ความพยายามก่อการรัฐประหารและการเสียชีวิต

บทความหลัก: การปลงพระชนม์โดยสุมาเจียว
ราวเดือนพฤษภาคม ค.ศ. 260 โจมอทรงถูกบังคับอีกครั้งให้ออกพระราชโองการแต่งตั้งสุมาเจียวให้เป็นจินก๋ง (晉公 จิ้นกง) พร้อมพระราชทานเครื่องยศเก้าประการ สุมาเจียวปฏิเสธอย่างหนักแน่นถึง 9 ครั้ง หลังจากโจมอทรงถูกบังคับให้กระทำเช่นเดิมอีกครั้ง สุมาเจียวก็ปฏิเสธอีก ซึ่งทำให้โจมอไม่พอพระทัยมากยิ่งขึ้น โจมอทรงเรียกอองซิม อองเก๋ง และอองเหงียบมาเข้าเฝ้า แล้วทรงประกาศแผนการของพระองค์ที่พยายามเป็นครั้งสุดท้ายในการชิงพระราชอำนาจคืนจากสุมาเจียว ภายหลังอองซิมและอองเหงียบไปเตือนสุมาเจียวในเรื่องนี้ โจมอทรงพระแสงดาบและนำกำลังทหารราชองครักษ์ด้วยพระองค์เองออกจากพระราชวังเข้าโจมตีสุมาเจียว สุมาเตี้ยมน้องชายของสุมาเจียวนำกำลังป้องกันที่ประตูแต่พ่ายแพ้ กาอุ้นนำกำลังป้องกันอีกกองที่หอสังเกตการณ์ด้านใต้และสั่งให้นายทหารเซงเจปลงพระชนม์โจมอ เซงเจใช้ทวนแทงเข้าพระอุระของโจมอจนพระองค์สวรรคต
สุมาเจียวบังคับให้กวยทายเฮาออกพระราชเสาวนีย์กล่าวโทษโจมอว่าวางแผนโจมตีกวยทายเฮา แล้วให้ถอดพระอิสริยยศของโจมอออก เพื่อเสนอไปว่าการโจมตีของโจมอเป็นการมุ่งเป้าไปที่กวยทายเฮามากกว่าจะเป็นตัวสุมาเจียวเอง สุมาหูอาของสุมาเจียวและเสนาบดีคนอื่น ๆ เสนอให้สุมาเจียวคืนสถานะให้โจมอเป็นก๋งและฝังพระศพอย่างสมพระเกียรติเจ้าชาย แต่สุมาเจียวปฏิเสธ โจมอจึงไม่ได้รับการฝังศพอย่างสมเกียรติเจ้าชาย สุมาเจียวยังคงปฏิเสธการรับตำแหน่งจินก๋งและเครื่องยศเก้าประการ
สุมาเจียวกล่าวโทษเซงเจในข้อหาปลงพระชนม์และสั่งประหารทั้งครอบครัว เฉา หฺวาง (曹璜; ภายหลังเปลี่ยนชื่อเป็นโจฮวน) ผู้เป็นฉางเต้าเซียงกง (常道鄉公) ขึ้นครองราชย์เป็นจักรพรรดิองค์ใหม่และเป็นจักรพรรดิหุ่นเชิดองค์สุดท้ายของวุยก๊กก่อนที่สุมาเอี๋ยนบุตรชายของสุมาเจียวจะชิงราชบัลลังก์วุยก๊กในเดือนกุมภาพันธ์ ค.ศ. 266
ชื่อศักราช

เจงหงวน (正元 เจิ้ง-ยฺเหวียน) ค.ศ. 254-256
กำลอ (甘露 กานลู่) ค.ศ. 256-260
ครอบครัว

พระมเหสี:
จักรพรรดินีจากตระกูลเปี้ยน (卞皇后 เปี้ยนหฺวางโฮ่ว)
เฉา ป้า (曹霸) ศิลปินในยุคราชวงศ์ถัง เป็นผู้สืบเชื้อสายของโจมอ